OzLabs/hebrew-wiki-articles huggingface dataset:
יולנדה אגר

יולנדה אגר (בגרמנית: Jolanda Egger; נולדה ב-8 בינואר 1960) היא דוגמנית ושחקנית שווייצרית.

==ביוגרפיה==
אגר נולדה ב-8 בינואר 1960 בלוצרן, שווייץ.

ב-1980 עלתה לגמר בתחרות מיס שווייץ, באותה שנה היא ייצגה את המדינה בתחרות מיס אינטרנשיונל ובתחרות מיס אירופה לשנת 1981 עלתה לשלב 11 המועמדות שעלו לחצי הגמר.

ב-1982 הופיעה בסרט "תוצרת סין" אודות אזרח סיני המתגייס ל-CIA.

ב-1983 שיחקה בסרט הגרמני "חבורת ספיידר מרפי" (Die Spider Murphy Gang) בו שיחקו חברי להקת ספיידר מרפי גאנג בתפקידים הראשיים.

ב-1984 הייתה נערת החודש הראשונה של הגרסה הגרמנית של מגזין פלייבוי, באותה שנה הופיעה בסרט האיטלקי "חופשה באמריקה" (Vacanze in America), קומדיה העוסקת בכיתת תלמידי תיכון מרומא המבלים את חופשתם בארצות הברית.

ב-1988 שיחקה בפרק של הסדרה "Hessische Geschichten"

ב-1986 נישאה לנהג המרוצים מארק זורר וב-1993 הם התגרשו, ב-1997 התחתנה עם פטריק טבולי ונולדו לה שני ילדים, לאחר מכן התגרשה בשנית וב-2010 נישאה בפעם השלישית לבעלים של מלון.

==קישורים חיצוניים==

* [https://web.archive.org/web/20190207015833/https://tvdb.co.il/person/1828395/jolanda-egger יולנדה אגר], מאגר הסרטים, הסדרות והשחקנים השלם (בעברית)
* 

קטגוריה:משתתפות בתחרות מיס אירופה
קטגוריה:דוגמניות שווייצריות
קטגוריה:שחקניות קולנוע וטלוויזיה שווייצריות
קטגוריה:משתתפות בתחרות מיס אינטרנשיונל
קטגוריה:שווייצריות שנולדו ב-1960
קטגוריה:שווייצרים שנולדו ב-1960
רפאל קטן

רפאל קטן (נולד ב-27 באוקטובר 1942) הוא פרופסור לאונקולוגיה ישראלי, יקיר ירושלים.

==ביוגרפיה==
נולד ברואן שבצרפת, הבכור מבין 11 ילדיהם של שולמית (סלמה) וד"ר משה (פול קליין) קטן. הוריו הצליחו לברוח לשווייץ בזמן מלחמת העולם השנייה, שם שהו במחנה פליטים ליד ז'נבה עד סוף המלחמה. עלה לישראל עם משפחתו בשנת 1949.

סיים את לימודי הרפואה בבית הספר לרפואה של האוניברסיטה העברית בירושלים בשנת 1967.

==קריירה==
שירת כרופא בצה"ל במשך שש שנים (שלוש שנים ביחידות שדה, כולל שנה בסיני, ליד תעלת סואץ ושלוש שנים בבית החולים באשקלון). חזר להתמחות באונקולוגיה בבית החולים הדסה בירושלים.

עבד בהדסה כ-15 שנים, עם הפסקה של חמש שנים של התמחות בארצות הברית בבית החולים Roswell Park Memorial Institute שבבאפלו ובמכון הלאומי לסרטן של ארצות הברית בבת'סדה שבמרילנד.

ייסד את המכון האונקולוגי בשערי צדק ומשם עבר לנהל, במשך 15 שנים, את המערך האונקולוגי בתל השומר, ושימש כנשיא המכון עד לפרישתו בשנת 2016.

משמש כפרופסור חבר (אמריטוס) בפקולטה לרפואה של אוניברסיטת תל אביב.

קטן הוא מחבר או שותף לחיבור של למעלה מ-160 מאמרים מדעיים-רפואיים בנושא הסרטן והטיפול בו.

בשנת 2016 קיבל עיטור "יקיר ירושלים".

אחד מתלמידיו הוא פרופ' רענן ברגר.

==חיים אישיים==
נשוי לד"ר חיה קטן, רופאת ילדים, שניהלה את המחלקה הרפואית בביטוח הלאומי, ולהם חמישה ילדים, נכדים ונינים.

==חברות באיגודים רפואיים==
חבר באגודים מקצועיים רבים בארץ ובעולם:
*חבר בחברה האמריקאית לאונקולוגיה קלינית – ASCO
*חבר בחברה האירופית לאונקולוגיה קלינית ESMO, ויו"ר הוועדה לאתיקה שלה
*חבר במועצה הלאומית למניעה, אבחון וטיפול במחלות ממאירות ובחבר הנאמנים של האגודה למלחמה בסרטן.
*לשעבר, יו"ר החוג לסרטן השד של האיגוד הישראלי לאונקולוגיה, המסונף להסתדרות הרפואית בישראל.
*שימש כיו"ר ועדת הבחינות באונקולוגיה מטעם המועצה המדעית של ההסתדרות הרפואית ונציג ישראל באיגוד האונקולוגי האירופי.

==קישורים חיצוניים==
* [https://www.jerusalem.muni.il/he/city/yakir/yakir2016/ פרופ' רפאל קטן], באתר עיריית ירושלים
* [http://www.daat.ac.il/daat/kitveyet/assia/ishun-2.htm עישון וסרטן, רקע רפואי], באתר דעת
* [https://www.youtube.com/watch?v=LeS_XrmKr3A ריאיון עם פרופ' קטן] בתוכניתו של רפי קרסו

רפאל
קטגוריה:עולים לאחר קום המדינה: 1948–1950
קטגוריה:רופאים צבאיים ישראלים
קטגוריה:אונקולוגים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:יקירי ירושלים
קטגוריה:ישראלים שנולדו ב-1942
מרכז שלהבתיה

המכון הפיני שלהבתיה, הנמצא בירושלים, הוא מרכז הפעילויות של ארגון FELM הפיני (), ארגון ללא מטרות רווח שמטרתו קידום זכויות אדם וצדק מסביב לעולם והפצת מסרים של אהבת השכן, תקווה ואמונה לעולם. ל-FELM כ-200 עובדים ב-30 מדינות ומעל ל-100 שותפים. הארגון משתף פעולה עם ארגונים ועמותות מקומיים המונים כמיליון איש בשנה ברחבי העולם.

==היסטוריה==
===תחילת הפעילות בארץ ישראל===
פעילות FELM בארץ ישראל החלה עם הגעתו של הכומר אפלי סאריסלו (Aapeli Saarisalo) ב-1924, כשמטרתו העיקרית הייתה מחקר ופיתוח. הוא החל בירושלים, ובהמשך עבר לחוות הכנרת בחוף הדרומי של הגליל. סאריסלו היה כותב, חוקר וארכיאלוג וחקר רבות את ארץ ישראל, מצרים ומסופוטמיה. ב-1927 ביצע סקר באגן נחל תבור וגילה שאדמות הבזלת אכן פוריות לחקלאות. על שמו נקראה "חורשת סאריסלו" באזור. ב-1940 הגיעה לארץ איליי האבאס (Aili Havas), ועיסוקה היה בעיקר ביסוס בית לילדים יהודים שנמלטו מאירופה. ב-1945 פתחה גם בית ספר וגן ילדים. הבית היה ממוקם בביה"ח שנילר הישן. ב-1946 הצטרפה אליה ראווחה מואיסיו (Rauha Moisio) והן המשיכו את פעילויותיהן. הסופר עמוס עוז ייחד להן פרק (מ"ז) בספרו 'סיפור על אהבה וחושך'.

===המעבר למרכז שלהבתיה===
ב-1950 הועברה פעילות הארגון לבית ברחוב שבטי ישראל בירושלים בשכירות, וניתן לו השם "שלהבתיה", מילה שנלקחה מתוך שיר השירים (פרק ח' פסוק ו') - . בשנת 1955 רכש הארגון את הקרקע, ביצע הרחבה לבניין המקורי של עוד שני אגפים, וב-1963 שכר את משרד האדריכלים אפשטיין על מנת לבנות בניין נוסף בחלק העליון של הקרקע.

260px

===הפעילות במרכז שלהבתיה לאורך השנים===
בין השנים 1956–1967 הופעלה במיסיון פנימייה לילדים למשפחות ענייות. על פי דו"ח שהציג ראש הממשלה בשנת 1964, נמנה בית הספר שלהבתיה על שלושה בתי ספר נוצריים בישראל שהיו מסיונריים במוצהר. באותה עת היו בבית הספר כ-50 תלמידים. המתחם כלל אז גם את בית הבישוף שברחוב הנביאים 25. אחת מהשוהות בפנימייה הייתה הזמרת ריקי גל, אשר סיפרה על חוויותיה בסרט "הנה פתחתי חלון" ובשני שיריה "אילו יכולתי" ו"תפילות הילדים" המספרים על חוויותיה במיסיון. בעקבות חקיקה האוסרת
על המרת דתו של קטין עברה הפנימייה לטפל בילדים ערביים מאזור רמלה. בנוסף שיתף הארגון פעולה עם הכנסייה האנגליקנית המקומית (האפיסקופלית), ועם כנסייה באזור רמלה-לוד, והמשיכה להציע פעילויות במתחם ולהעביר שיעורי תנ"ך. בשנת 1976 נסגרה הפנימיה, הבית הפך לבית הארחה בתיאום מראש, ונפתח גן ילדים "מקור התקווה" שפעל במתחם עד לשנת 2000. הארגון החל לנהל פרויקטים חברתיים למען מיעוטי הסביבה, וכן מפעלי הסברה וחינוך להבנה בין תרבותית. לאורך השנים עבדו במרכז, במצטבר, כ-100 עובדים פינים. במהלך השנים הגיע מספר המבקרים והשוהים במרכז "שלהבתיה" לעשרות אלפים.

==פעילות המרכז כיום==
המרכז הוא אתר לפעילות למען הקהילות הישראליות והפלסטיניות, וכן לקהילות אתניות שונות.
==קישורים חיצוניים==
* 

* [https://felm.org אתר Felm]
* 
* 
==הערות שוליים==

קטגוריה:ירושלים: עמותות
קטגוריה:ירושלים: מבנים
פטר פליישמן

פטר פליישמן (1900- 1984) היה רופא פנימי, ניהל את בית החולים העמק בעפולה בשנות הארבעים של המאה העשרים ואת המחלקה הפנימית בבית החולים העמק בעפולה (1941-1968).

==ביוגרפיה==
פליישמן נולד בקייב, אוקראינה לשמעון פליישמן שהיה פרופסור לפסיכיאטריה ונוירולוגיה, ולמרטה לבית בריל.

ב-1918 סיים פליישמן את התיכון הממלכתי בקייב, בהצטיינות ייתרה.

בין השנים 1918–1922 למד רפואה באוניברסיטת קייב, ובהמשך בקניגסברג.

לאחר שהוסמך כרופא, בשנת 1925 עבד פליישמן בבית החולים "מואביט" בברלין במחלקה פנימית ועסק במחקר ביוכימי, עד אשר בשנת 1933 פוטר ללא התראה על ידי נציג של המפלגה הנאצית.

בשנת 1936 עלו בני הזוג פליישמן לארץ ישראל, ביחד עם הוריו של פליישמן, והתיישבו בתל אביב שם עבד פליישמן בקופת חולים כללית.

בין השנים 1941–1968 ניהל פליישמן את המחלקה הפנימית בבית החולים בעפולה, בנוסף ניהל את בית החולים בעפולה בתחילת שנות הארבעים, במשך מספר שנים.

בין השנים 1959–1960 עסק פליישמן במחקר בבית החולים "מייקל ריז'" ("Michael Reese Hospital" ) בשיקגו, ארצות הברית והגיע לדרגת פרופסור.

נפטר בשנת 1984 בגיל 84 ונקבר בבית העלמין שדה יהושע, חיפה.

== חיים אישיים ==
פטר פליישמן התחתן עם לוטה בריל בגרמניה, ברלין ולהם 2 בנות: עליזה בן חורין (הייתה נשואה לראובן בן חורין עד לגירושיה) ורינה גולן.

==קישורים חיצוניים==
* [https://web.archive.org/web/20181024192044/http://www.rehovot-archive.org.il/Doc.asp?MenuID=1597 מכתב ששלח הד"ר פליישמן לד"ר זאב דים] (הארכיון לתולדות רחובות)

==הערות שוליים==

קטגוריה:אנשי העלייה החמישית
קטגוריה:רופאים פנימיים ישראלים
קטגוריה:רופאי שירותי בריאות כללית
קטגוריה:מנהלי מרכז רפואי העמק
קטגוריה:מנהלי בתי חולים ביישוב
קטגוריה:סגל מרכז רפואי העמק
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1900
קטגוריה:ישראלים שנפטרו ב-1984
נץ קופר

נץ קופר (שם מדעי: Accipiter cooperii) הוא מין של נץ בינוני החי ברוב שטחה של אמריקה הצפונית מדרום קנדה עד צפון מקסיקו ובמרבית ארצות הברית.

==תיאור==
זהו נץ באורך 35–46 ס"מ ומשקלו הממוצע 220–440 גרם אצל הזכרים. כמו מיני נצים אחרים הנקבות גדולות מעט מהזכרים. אורכן 42–50 ס"מ ומשקלן 330–700 גרם. מוטת הכנפיים של הנץ מגיעה ל-62–94 ס"מ. הנצים החיים במזרח גדולים יותר מהנצים החיים במערב. הנקבות הגדולות יכולות להידמות לפרטי נץ גדול קטנים, אך צבע הנץ הגדול בהיר יותר. נץ זה דומה מאוד למין הנץ Accipiter striatus ותחומי המחיה של שני המינים חופפים.

צבע הנץ אפור-כחול עם חזה לבן ובטן ואחוריים בצבע אפרסק ומפוספסים בלבן. הוא בעל זנב ארוך המפוספס באפור-כחול ובאפור בהיר וכנפיים מעוגלות, איתן הוא יכול לנוע בקלות ביער. לנץ יש עיניים חדות אדומות ו"כיפה" שחורה והוא בעל רגליים וטפרים צהובים.

==התנהגות==
הנץ מצוי באזורים שונים ברחבי אמריקה הצפונית מדרומה של קנדה עד מקסיקו. הוא מצוי בעיקר ביערות נשירים, מחטניים, יערות פתוחים, בתות וגם מדרונות הרים. בעבר חשבו שהנצים מתרחקים מיישובים עירוניים, אך במהלך השנים הם החלו להתאכלס גם בערים הגדולות, שם יש מושבות יונים גדולות, מהן הם ניזונים.

הנץ פועל ביום ותוקף את הטרף בהפתעה בתוך עלוות היער. הוא מחכה לטרף לא זהיר ואז מתחיל להתקרב אליו בהדרגה. עם זאת מחקר הראה שדרך זו מסוכנת מאוד ובהרבה שלדי נצים התגלו בשברים בחזה, ככל הנראה מפגיעה בענפים. הטרף העיקרי הוא עופות קטנים יחסית כמו קיכליים, עורבנים, נקריים, זרזירים, פזאיים, יוניים, קוקיות וחוגלות, אך הם יכולים לטרוף דורסים אחרים כמו בז אמריקני ואפילו נצים אחרים.

בנוסף על עופות, הנץ ניזון גם מיונקים קטנים כמו טמיאסים, עכברים, חולדות, ארנבים, סנאיים ועטלפים. הוא יגוון גם בזוחלים וצפרדעים. הנץ הורג את טרפו עם טפריו הננעצים בבשר ועם מקורו המעוקל והוא נצפה גם מטביע את טרפו במים. כמה נצים נראו במרדף אחרי ציפורים קטנות או עטים במהירות על מינים החיים על הקרקע.

הנץ הוא עוף מונוגמי המקנן בין העצים ובונה קן מזלזלים וענפים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1828
קטגוריה:טקסונים שתוארו בידי שארל לוסיאן בונפרטה
קטגוריה:נץ (סוג)

קטגוריה:ארצות הברית: עופות
עצם מתמטי

עצם מתמטי או אובייקט מתמטי הוא מושג מהפילוסופיה של המתמטיקה, שמתייחס לעצם מופשט המופיע במתמטיקה.

עצם מתמטי הוא כל דבר שמוגדר באופן פורמלי וריגורוזי. דוגמאות לעצמים מתמטיים הם מספרים, קבוצות, פונקציות ויחסים.

בגאומטריה, כענף של המתמטיקה, קיימים עצמים כמו נקודות, ישרים, מצולעים, מעגלים, ספירות, פאונים ויריעות.

באלגברה, ענף אחר של המתמטיקה, ישנם עצמים מסוג חבורות, חוגים ושדות.

== ראו גם ==
* מבנה מתמטי

== קישורים חיצוניים ==

* 

קטגוריה:פילוסופיה של המתמטיקה
תימור מרגולין

תימור מרגולין (נולד ב-27 באוקטובר 1983) הוא שחקן פוקר מקצועני ישראלי. זכה בשלושה צמידי אליפות העולם בפוקר.

== קריירה ==
נולד וגדל ברמלה. כאשר קיבל אחד מחבריו ערכת פוקר במתנה ליום הולדתו, החל יחד עם חבריו לשחק פוקר בטורנירים ביתיים בסוכמים של 20 ש"ח. עם הזמן, עבר מרגולין לשחק בשולחנות נוספים על סכומים גבוהים יותר ויותר. תחילה נחל מרגולין חוסר הצלחה, אולם בעקבות הליך של התמקצעות ולימוד שכללו קריאת ספרי פוקר וחומרים באינטרנט - החל להשתפר יותר ויותר ולהרוויח סכומים גדולים.

בשנת 2012 רשם את ההישג הראשון, כאשר זכה בטורניר בסבב EPT בברצלונה והרוויח 29,217 דולר.

בשנת 2014, עוד שכעבד בעבודה נוספת לפוקר, נסע לראשונה ללאס וגאס, לקח חלק באירוע המרכזי של אליפות העולם בפוקר, סיים במקום ה-120 מתוך 6,683 שחקנים וזכה בסך של 52,141 דולר.

בשנת 2015 עבר מרגולין לשחק פוקר באופן מקצועני. באותה שנה, היה מרחק נגיעה מצמיד ראשון באליפות העולם בפוקר, כאשר סיים מקום שני באחד מהטורנירים הצדדים וזכה בסך של 341,338 דולר.

ב-19 במאי 2018 סיים מרגולין במקום שני בסבב WSOP International Circuit וזכה בסכום של 166,050 דולר. ב-23 ביוני 2018 רשם את הישגו היוקרתי הראשון כאשר גבר על 1,248 שחקנים, סיים במקום הראשון בטורניר בסבב אליפות העולם בפוקר, וזכה ב-507,274 דולר ובצמיד אליפות העולם בפוקר הראשון שלו.

ב-22 באוקטובר 2018 זכה מרגולין בצמיד אליפות העולם השני שלו, כאשר ניצח בטורניר שנערך בעיר רוזבדוב שבצ'כיה, וזכה ב-154,468 דולר, השחקן השני בעולם שזכה בצמיד בווגאס וברוזבדוב באותה השנה.

נכון ליוני 2024, מרגולין זכה בסך של כ-2.6 מיליון דולר מטורנירי פוקר, כשמתוכם כ-1.3 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2018
| dir="ltr" | $2,500 No-Limit Hold'em
| $507,274
|-
| 2018
| dir="ltr" | €1,100 Monster Stack
| €134,407
|-
| 2024
| dir="ltr" | $800 No-Limit Hold'em Deepstack (8-Handed)
| $342,551
|}

== חיים אישיים ==
מתגורר ברמלה. נשוי ואב לשני ילדים.

== קישורים חיצוניים ==

== הערות שוליים ==

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:ישראלים שנולדו ב-1983
זריזין מקדימין למצוות

זריזין מקדימין למצוות (או "זריזין מקדימין") הוא כלל הלכתי בהקשר לקיום מצוות עשה. עיקרו של הכלל הוא כי אדם צריך להזדרז בקיום המצוות, ולעשותן מיד כשמגיע זמנן, ולא להתמהמה בעשייתן.

כלל זה נדון בספרי האחרונים בעיקר בהקשר של מצוות ברית מילה.

== מקור הכלל וגדרו ==
כלל זה נזכר לראשונה בספרא:

והובא בתלמוד בסוגיית בדיקת חמץ. 
בתלמוד מבואר שאף שמצד מעלת 'זריזים' די היה להקדים את מצות בדיקת חמץ מתחילת יום י"ד בניסן, מטעמים אחרים הקדימו מצווה זו ל'ליל י"ד'.

יש שכתבו שמעלה זו היא מדאורייתא. ויש שכתבו שמעלה זו היא מדרבנן, והלימוד מהפסוק שנאמר באברהם הוא אסמכתא. אך אחרים דקדקו מדברי הראשונים שאין מעלה זו חובה, ואין למדים מהכתוב אצל אברהם אבינו ("וישכם אברהם בבוקר") מאחר שאין למדים מדברים שנאמרו קודם מתן תורה.

== טעם הכלל ==
בראשונים נאמרו שני טעמים למעלת 'זריזין':

יש שכתבו שהוא מטעם שלא יראה שמתרשל בקיום המצווה, וכך כתב המאירי: .

טעם אחר כתב הרמח"ל בספרו מסילת ישרים: .

== דחיית מעלת הזריזין ==
בפוסקים דנו במעלת ה'זריזים' לעומת מעלות אחרות כאשר אי אפשר לקיים שניהם איזה מהם עדיף:

'זריזין' מול 'מצווה מן המובחר' (הידור מצווה) - לדעת ה'תרומת הדשן' מעלת הידור עדיפה. אך לדעת הגר"א מעלת זריזין עדיפה.

מעלת 'זריזין' מול מצווה בו יותר מבשלוחו - בערוך לנר נכתב שקיום מצווה על ידי האדם עצמו שלא בהידור עדיפה על קיומה בידי אחד בהידור. . שאלת 'זריזין' מול מצווה בו יותר מבשלוחו נדונה באחרונים (עי' פמ"ג או"ח ריש סי' תרכה א"א).

בשדי חמד נידונות שאלות נוספות כגון מעלת 'זריזין' מול מעלת 'ברוב עם', וכן זריזין מול תדיר ושאינו תדיר.

== כללים דומים ==
בתלמוד הוזכרו כללים דומים לכלל זה של 'זריזים מקדימין', ובפוסקים ביארו מה התחדש בכל אחד מכללים אלו:

=== שיהוי מצווה לא משהינן ===
בפוסקים כתבו, שגדר הדין של 'שיהוי מצווה לא משהינן' אינו משום חביבות כמעלת 'זריזין', אלא משום חשש שלא יוכל לקיים את המצווה לאחר מכן, כגון לעניין חליצה, שאין מחכים לאח הגדול עד שיבוא או לקטן עד שיגדיל, משום שאפשר שיקרה משהו שיגרום לביטול המצווה.

=== חביבה מצווה בשעתה ===
באחרונים ביארו ש'חביבה מצווה בשעתה', הוא שכאשר ישנו זמן עיקרי למצווה וזמן נוסף שאפשר לקיים המצווה (כעין תשלומין) יש לקיים לכתחילה המצווה בעיקר זמנה דווקא, וקיומה בזמן זה דוחה איסורים אחרים.

=== אין מעבירין על המצוות ===

'אין מעבירין על המצוות', הוא במקרה וכבר הזדמנה לידו של האדם המצווה, אין לו להניחה מידו על מנת לקיים מצווה אחרת, ועיקר דין זה הוא משום 'ביזוי המצווה' הראשונה.

== קישורים חיצוניים ==
* 
* [https://daf-yomi.com/DYItemDetails.aspx?itemId=22593 בגדר 'זריזין מקדימין למצוות'] - באתר פורטל הדף היומי
*[http://www.torahbase.org/בענין-זריזין-מקדימין-למצוות-והוי-מצווה/ זריזין מקדימין למצוות, אין מעבירין על המצוות] - שיעור של הרב אשר וייס
*[http://www.torahbase.org/בענין-זריזין-מקדימין-למצוות/ זריזין מקדימין למצוות] - שיעור של הרב אשר וייס

== הערות שוליים ==

קטגוריה:כללי המצוות
גל יפרח

גל יפרח (נולד ב-1987) הוא יזם ושחקן פוקר ישראלי-אמריקאי. זכה בצמיד באליפות העולם בפוקר.

== קריירה ==
גל יפרח נולד בישראל ולאחר מכן עבר ללוס אנג'לס.

בשנת 2011 הרוויח בפעם הראשונה סכום בטורניר פוקר נחשב, כאשר סיים במקום ה-131 בטורניר בסבב אליפות העולם בפוקר וזכה ב-2,822 דולר.

בשנת 2012 סיים במקום 2 בטורניר של סבב ה-EPT ומקום 6 בטורניר בסבב WPT - זכה ב-29,350 דולר ו-19,580 דולר בהתאמה.

בשנת 2015 סיים במקום 28 מתוך 708 שחקנים בטורניר בסבב WPT וזכה ב-31,611 דולר.

בשנת 2017 רשם את ההישג הראשון כאשר ניצח טורניר בסבב WSOP Circuit, וזכה בסך של 90,005 דולר ובטבעת של הסבב.

ב-15 ביוני 2018 רשם את הישגו היוקרתי ביותר, כאשר גבר על 868 שחקנים, סיים במקום הראשון בטורניר בסבב אליפות העולם בפוקר, זכה בסך של 461,798 דולר ובצמיד אליפות העולם בפוקר הראשון שלו.

== סטטיסטיקות ==
נכון ליולי 2022, יפרח זכה בסך של כ-2 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2018
| dir="ltr" |$3,000 Six-max no-limit hold'em
|$461,798
|}

בסבב אליפות העולם, זכה בצמיד אחד, הגיע שלוש פעמים לשולחן הגמר וסיים 26 פעמים במיקומים שמקנים זכיות כספיות.

== חיים אישיים ==
כיום מתגורר בלוס אנג'לס. עוסק ביזמות ורואה בפוקר כתחביב ולא כמקצוע עיקרי.

== קישורים חיצוניים ==

== הערות שוליים ==

קטגוריה:מהגרים מישראל לארצות הברית
קטגוריה:שחקני פוקר ישראלים
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מישראל
קטגוריה:זוכי צמיד אליפות העולם בפוקר מארצות הברית
קטגוריה:ישראלים שנולדו ב-1987
קטגוריה:אמריקאים שנולדו ב-1987
עידן רביב

עידן רביב (נולד בשנת 1991) הוא שחקן פוקר ישראלי. זכה בצמיד אליפות העולם בפוקר. מכונה "הילד".

== קריירה ==
רביב נולד וגדל בחולון. בטרם הפך לשחקן פוקר מקצועני, עבד כמתכנת בחברת הייטק. כינויו במשחקי הפוקר ברשת היה "IdanTheKid", ומאז הכינוי דבק בו והוא מכונה "הילד".

בשנת 2013 רשם את הישגיו הראשונים בטורנירים, כאשר סיים מקום 11 בטורניר מסבב IPT ומקום 13 בטורניר מסבב EPT וזכה ב-11,849 דולר ו-17,570 דולר בהתאמה.

בשנת 2014 זכה באליפות ישראל בפוקר. באותה שנה סיים מקום 181 מתוך 6,683 שחקנים באירוע המרכזי של אליפות העולם בפוקר, וזכה בסך של 44,728 דולר.

ב-5 ביוני 2015 רשם שם את הישגו היוקרתי ביותר, כאשר גבר על 1,651 שחקנים, סיים במקום הראשון בטורניר בסבב אליפות העולם בפוקר, וזכה בסך של 457,007 דולר ובצמיד אליפות העולם בפוקר. בכך הצטרף למועדון מצומצם של שבעה ישראלים שזכו בצמידים באליפות העולם בפוקר באותו זמן.

בשנת 2017 סיים במקום ה-122 מתוך 7,761 שחקנים וזכה בסך של 8,054 דולר.

== סטטיסטיקות ==
נכון ליולי 2022, רביב זכה בסך של כ-700 אלף דולר מטורנירי פוקר, כשמתוכם כ-570 אלף דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2017
| dir="ltr" |$1,500 No-Limit Hold'em Six Max
|$457,007
|}

בסבב אליפות העולם הגיע פעמיים לשולחן הסופי וסיים 14 פעמים במיקומים שמקנים זכיות כספיות.

== חיים אישיים ==
מתגורר בחולון.

== קישורים חיצוניים ==

== הערות שוליים ==

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:ישראלים שנולדו ב-1991
תומר ברדה

תומר ברדה (נולד בשנת 1976) הוא שחקן פוקר ישראלי. זכה בצמיד אליפות העולם בפוקר.

== קריירה ==
נולד וגדל ביהוד. בהמשך היגר לארצות הברית, והיה בעלים של חברת היי-טק.

בשנת 2007 במהלך עבודתו התבקש לפתח תוכנת פוקר. לצורך פיתוח התוכנה ברדה החל ללמוד את עקרונות המשחק ובתוך כך החל לשחק. עם הזמן שיחק יותר ויותר והבין שהוא יכול להיות שחקן רווחי. בהמשך פרש מעולם ההייטק והחל לשחק פוקר באופן מקצועני.

בשנת 2008 רשם ברדה את הישגיו הראשונים בטורנירים, כאשר סיים מקום 361 מתוך 6,844 בטורניר מסבב אליפות העולם בפוקר ומקום 2 בטורניר מסבב EPT וזכה ב-28,950 דולר וב-24,466 דולר בהתאמה.

בשנת 2009 סיים מקום עשירי בטורניר בסבב EPT וזכה ב-17,882 דולר.

ב-29 באפריל 2010 זכה ברדה במקום הראשון בטורניר בסבב FPT וגרף 112,360 דולר.

ב-2 ביוני 2010 סיים במקום ה-5 בטורניר בסבב אליפות העולם בפוקר וזכה בסך של 117,416 דולר.

ב-4 ביוני 2010 רשם ברדה את הישגו היוקרתי ביותר, כאשר גבר על 1,942 שחקנים, סיים במקום הראשון בטורניר בסבב אליפות העולם בפוקר, וזכה בסך של 825,976 דולר ובצמיד אליפות העולם בפוקר. עם זכייתו בצמיד הפך ברדה לישראלי הרביעי אי פעם שזכה בצמיד באליפות העולם בפוקר.

הישגיו בשנת 2010 קידמו את ברדה בדירוג העולמי ממקום 4,431 במרץ 2009 למקום 211 ביוני 2010.

== סטטיסטיקות ==
נכון ליולי 2022, ברדה זכה בסך של כ-1.4 מיליון דולר מטורנירי פוקר, כשמתוכם כ-1.1 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2010
| dir="ltr" |$2,500 No-Limit Hold'em
|$457,007
|}

בסבב אליפות העולם, זכה בצמיד אחד, הגיע פעמיים לשולחן הסופי וסיים 11 פעמים במיקומים שמקנים זכיות כספיות.

== קישורים חיצוניים ==

* 

== הערות שוליים ==

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:מהגרים מישראל לארצות הברית
קטגוריה:ישראלים שנולדו ב-1976
יעקב שגיא

יעקב (יענקל'ה) שגיא (וייסמן) (2 בנובמבר 1937 – 29 בספטמבר 1980) היה מלחין, מוזיקאי וחצוצרן ישראלי, ניצול השואה.

==קורות חיים==
נולד ב-2 בנובמבר 1937 בבוקרשט שברומניה.
ב-1940 עברה משפחתו לצ'רנוביץ. בשנת 1941 נכנסו הגרמנים לצ'רנוביץ ויהודיה גורשו לטרנסניסטריה. לאחר שאביו נספה בעת ניסיון בריחה ממחנה עבודה גרמני, שגיא ומשפחתו מצאו מחסה אצל איכרה רומנייה שהסתירה אותם בביתה.

ב–1947 עלה שגיא בן העשר ואמו, לארץ ישראל באוניה "מדינת היהודים". במהלך התהליך, נתפסה האנייה על ידי הבריטים שגיא ואמו גורשו לקפריסין.

ב-1948 הם הגיעו ארצה ויעקב נקלט בקיבוץ עין השופט.

בגיל 13 קיבל במתנה חצוצרה ואז התגלה כישרונו המוזיקלי. בצה"ל שירת בחטיבת גולני ואחר כך בתזמורת צה"ל.

שגיא למד מוזיקה וניצוח באקדמיה למוזיקה בתל אביב. לימד מוזיקה ונגינה בכלי נשיפה במוסד החינוכי בקיבוץ עין השופט.

ב-1972 יצא לשליחות למשך שלוש שנים בשיקגו, ארצות הברית. במסגרת זו למד שגיא הוראת כלי נשיפה אצל מומחים מהתזמורת הפילהרמונית של שיקגו.

עת סיים שגיא את שליחותו, מילא תפקידים שונים גם בתנועה וגם בקיבוץ, ובין היתר לימד בסמינר אורנים.

לאורך השנים, השירים שהלחין שגיא הושפעו מהקיבוץ והתנועה. שלושת שיריו המפורסמים הם: "שיירה שלנו (שוב יוצא הזמר)" למילים של נתן יונתן, "שיבולי פז" למילים של עמירם קופר<ref></ref> ו"עוד נשוב מחר" למילים של אלי נצר.

בשנת 1980 נפטר בפתאומיות והוא בן 43 שנים בלבד.

==קישורים חיצוניים==

* [http://izkor.keh.co.il/crony/yankele-sagi/bio יעקב שגיא באתר ההנצחה של עין השופט]
* [https://www.youtube.com/watch?v=tP9oSc7_640 "עוד נשוב מחר" בביצוע יואב נחשון והגבעטרון], באתר יוטיוב
* [https://www.youtube.com/watch?v=BoA66U42vXM "שוב יוצא הזמר" בביצוע הגבעטרון], באתר יוטיוב
* [https://shironet.mako.co.il/artist?type=works&lang=1&prfid=1174 שירי יעקב שגיא], באתר שירונט
* [https://www.zemereshet.co.il/artist.asp?id=2781 יעקב שגיא], באתר זמרשת

== הערות שוליים ==

קטגוריה:ישראלים ילידי רומניה
קטגוריה:מלחינים ישראלים
קטגוריה:מוזיקאים ישראלים
קטגוריה:חצוצרנים ישראלים
קטגוריה:ניצולי השואה
קטגוריה:גולי מחנות המעצר בקפריסין
קטגוריה:עין השופט: אישים
קטגוריה:אישים הקבורים בעין השופט
קטגוריה:סגל אורנים - המכללה האקדמית לחינוך
קטגוריה:ישראלים שנולדו ב-1937
קטגוריה:ישראלים שנפטרו ב-1980
Bickenhead

Bickenhead הוא שיר שהוקלט על ידי הראפרית האמריקאית קארדי בי. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.

עם יציאתו נכנס השיר אל המקום ה-76 במצעד של קנדה, וה-43 במצעד הבילבורד הוט 100.

== רקע וכתיבה ==
השיר נכתב על ידי קארדי בי, אוסטין אוונס, קיז, דריק אורדון, דיון נורמן, ג'וסי ג'יי, ג'ורדן ת'ורפ, דיג'יי פול פיליפ קולמן וטוד שו והופק על ידי איו, קיז ונס. השיר הוא שיר בסגנון הראפ המלוכלך, בדומה לכמה שירים נוספים מתוך האלבום.

ניל זי מאולמיוזיק, אמר כי: "מילות השיר מלוכלכות ואף מזכירות את מילות שיריה של ליל קים".

== הצלחה ==
למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה. ביוטיוב זכה השיר להצלחה רבה גם כן, כאשר צבר למעלה מ-15 מיליון צפיות בסך הכל.

בספוטיפיי צבר השיר למעלה מ-55 מיליון השמעות בסך הכל.<ref></ref>

== מיקומי שיא ==
עם יציאתו נכנס השיר אל המקום ה-43 במצעד הבילבורד הוט 100.

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי קארדי בי
קטגוריה:שירים עם נושאים פמיניסטיים
קטגוריה:שירי היפ הופ אמריקאיים
פתון לבן-זנב

פתון מעופף ב[[ברמודה]]
פתון לבן-זנב (שם מדעי: Phaethon lepturus) הוא מין עוף ימי ממשפחת הפתוניים המצוי מעל האוקיינוסים באזורים הטרופיים. זהו המין הקטן ביותר במשפחתו. הוא מקנן במושבות צפופות בכמה איים מרוחקים ומקנן על צוקים, סלעים או חפירות בחול. הוא מטיל ביצה יחידה.

== מאפיינים ==
הפתון הוא עוף קטן יחסית המגיע לאורך 71–80 סנטימטר ולמוטת כנפיים של 89–90 סנטימטר. הוא בעל נוצות לבנות עם חלק עליון של כנפיו שחורות ועיניים המוקפות באזור שחור. המקור צהוב ומעוקל מטה והזנב ארוך ובעל ציצות לבנות.

הפתון דואה מעל הגלים וניזון מדגים, סרטנים ודיונונים העולים מעלה, בעיקר מדגים מעופפים. עם זאת הוא אינו נכנס למים ורק מחכה שהדגים יעלו סמוך לפני המים או צוללת כלפיו בדומה לסולה. לעיתים זוג ישתתף בדיג.

הפתון נפוץ בעולם ואינו בסכנה הכחדה. האוכלוסיות שליד חופי מקסיקו מצויים במגמת ירידה לא ברורה. עקב כך הוא הפך לעוף מוגן במקסיקו.

==תת-מינים==
* Phaethon lepturus lepturus
* Phaethon lepturus fulvus
* Phaethon lepturus dorotheae
* Phaethon lepturus catesbyi
* Phaethon lepturus ascensionis
* Phaethon lepturus europae
==קישורים חיצוניים==

==הערות שוליים==

קטגוריה:טקסונים שתוארו בידי פרנסואה מארי דודין
קטגוריה:פתוניים
קטגוריה:בעלי חיים שתוארו ב-1802
קטגוריה:מקסיקו: עופות
קטגוריה:מזרח טימור: עופות
קטגוריה:מיקרונזיה: עופות
קטגוריה:עופות
פתון אדום-זנב

פתון אדום-זנב (שם מדעי: Phaethon rubricauda) הוא מין עוף ימי ממשפחת הפתוניים המצוי לאורך הימים והאוקיינוסים הטרופיים לאורך האזור האינדו-פסיפי ובין האיים שבהם. הפתון בעל נוצות לבנות ומקור אדום ארוך וסביב עיניו עיטורים שחורים.
== מאפיינים ==
אורך הפתון 95–104 סנטימטר, מוטת כנפיו 111–119 ס"מ ואורך הזנב 30 סנטימטר. משקלו הממוצע מגיע ל-800 גרם. הפתון מזכיר מעט שחפית גדולה, אך הוא שייך לקבוצה אחרת והוא חי רוב זמנו מעל האוקיינוסים. הוא בעל כנפיים ארוכות וזנב זקור בצבע אדום.

הפתון דג סמוך לפני המים דגים ודיונונים שעולים ומזונו המועדף הוא דגים מעופפים או סרדיניים. לעיתים הוא עובד בשיתוף פעולה עם דגים טורפים כמו רעמתניים המובילים אליו את הדגים.

הוא מקנן במושבות צפופות באיים מרוחקים כמו אירופה, אלדברה, אי חג המולד, מדגסקר, כמה איים בצפון אוסטרליה, ניו זילנד, הוואי, פולינזיה הצרפתית, קלדוניה החדשה ועוד. הפתון הוא עוף מונוגמי המקנן על הקרקע, לצד סלעים, צוקים או חפירות בחול. זוג ההורים מביאים מזון לאפרוח בודד שבוקע כעבור חודש ומגיע לבגרות מינית תוך 60 עד 90 יום.

==תת-מינים==
* Phaethon rubricauda rubricauda
* Phaethon rubricauda westralis
* Phaethon rubricauda roseotinctus
* Phaethon rubricauda melanorhynchos

==קישורים חיצוניים==

==הערות שוליים==

פתונים אדומי-זנב לצד [[יסעורוניים באיי גלאפגוס.]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:פתוניים
קטגוריה:קיריבטי: עופות
קטגוריה:פלאו: עופות
קטגוריה:קומורו: עופות
קטגוריה:מזרח טימור: עופות
קטגוריה:עופות האוקיינוס השקט
קטגוריה:עופות האוקיינוס ההודי
רכס פלינט

רכס פלינט (באנגלית: Flint Ridge) הוא רכס הרים בכיוון צפון - דרום, המהווה חלק מרכס אסגארד, בארץ ויקטוריה שבאנטארקטיקה. 

גובהו של הרכס 995 מטרים מעל פני הים. בקצהו הדרומי של הרכס נמצא מצוק נוקסון שכיוונו מזרח - מערב (והוא מהווה את הגבול הצפוני של קרחון חבר העמים).

בצידו המערבי של הרכס מצויה גבעת סאג'יטייט (Sagittate Hill) שגובהה 800 מטרים מעל פני הים.

== היסטוריה==
=== מקור השם ===
שמם של רכס פלינט, גבעת סאג'יטייט ומצוק נוקסון, ניתן להם על ידי הוועדה המייעצת לשמות אנטארקטיים. 

הרכס נקרא על שמו של לורנס א. פלינט ( Lawrence A. Flint) שהיה מנהל תחנת המחקר ברג של תוכנית המחקר האנטארקטית של ארצות הברית שפעלה בתחנת מקמרדו בשנת 1972. 

שמה של גבעת סאג'יטייט (Sagittate Hill; מילולית: "הגבעה בצורת חץ") ניתן לה בשנת 1997, בשל צורתה. 

שמו של מצוק נוקסון ניתן לו בשנת 1997, והוא נקרא על שם ג'ון פ. נוקסון (John F. Noxon) שגילה את השיטה של ספקטרוסקופיה למדידת של גזים בסטרטוספרה, בייחוד גילוי חנקן דו-חמצני. 

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5047 רכס פלינט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125208 רכס פלינט] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/19446 רכס פלינט] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=5047&fid=antgeo_108 תצלום לוויין של רכס פלינט]
* [http://aq.geoview.info/dry_valleys,14215804p תצלום רכס פלינט והעמקים היבשים]

==הערות שוליים==

פלינט
מריאם באנמ'ברק-אלויסי

מריאם באנמ'ברק-אלויסי (בערבית: مريم بنمبارك; בצרפתית: Meryem Benm'Barek; נולדה ב-21 ביולי 1984) היא במאית קולנוע ותסריטאית מרוקאית.

== ביוגרפיה ==
מריאם באנמ'ברק-אלויסי נולדה ב-21 ביולי 1984 ברבאט, עיר הבירה של מרוקו. היא למדה במכון הלאומי לשפות ותרבויות המזרח בפריז, שם היא למדה ערבית. מאוחר יותר, בשנת 2010, היא למדה בימוי בבית ספר לקולנוע "אינסאס" שבבריסל. מריאם באנמ'ברק-אלויסי ביימה חמישה סרטים קצרים בבריסל, שני סרטים שקיבלו תשומת לב הם "Nor" (ולא) שביימה בשנת 2013, ו-"Jennah" (ג'ינה) שביימה בשנת 2014. מריאם באנמ'ברק-אלויסי יצרה תערוכה במוזיאון ויקטוריה ואלברט שבלונדון.

בשנת 2017, העניקה קרן גן לקולנוע (the Gan Foundation for Film), התומכת בפרויקטים הראשונים והשני באורך מלא, למריאם באנמ'ברק-אלויסי מענק בסך 53,000 אירו, כאחד מחמשת הזוכים. הקרן מספקת תמיכה ליוצרים הזוכים להפקה ולהפצה של הסרטים שלהם. גם באביב של שנת 2017, קיבלה מריאם באנמ'ברק-אלויסי תמיכה על ידי מכון הסרטים דוחה (Doha Film Institute) .

== קריירה קולנועית ==
=== ג'נה (2014) ===
בשנת 2014 יצא לאור הסרט הקצר "ג'נה". הסרט נכתב על ידי מריאם באנמ'ברק-אלויסי, והוא מספר על ילדה בת 13 שגדלה במרוקו. בשנת 2015, זכה הסרט בפרס חבר המושבעים בפסטיבל הסרטים של אטלנטה. הוא גם זכה בפרס בפסטיבל הסרטים של רוד איילנד .

=== סופיה (2018) ===
בשנת 2018 פורסם הסרט המלא "סופיה". הסרט נכתב ובוים על ידי מריאם באנמ'ברק-אלויסי, והוא מספר על נערה בשם סופיה, שאינה יודעת שהיא בהיריון עד שהיא נכנסת לעבודה. בת דודתה, לנה, סטודנטית לרפואה מבינה מה קורה לסופיה ולוקחת אותה לבית חולים. במרוץ נגד הזמן, בית החולים מעניק לצעירה 24 שעות כדי לספק תיעוד של אביו של הילד לפני התראה המשטרה. יחד עם בת דודתה, סופיה מנסה לאתר את הבחור שפגשה רק פעם אחת.

הסרט הוקרן לראשונה בפסטיבל הקולנוע בקאן, וזכה בפרס התסריט הטוב ביותר. בנוסף הוא קיבל תשואות טובות מן הקהל בפסטיבל.

== פילמוגרפיה ==
{|class="wikitable plainrowheaders" style="text-align:center;"
!|שם הסרט במקור
!שם הסרט בעברית
!תפקיד
!|שנה
!הערות
|-
|Nor
|ולא
|במאית, תסריטאית
|2013
|סרט קצר, צולם בבריסל בירת בולגריה
|-
|Jennah
|ג'ינה
|במאית, תסריטאית
|2014
|סרט קצר, זכה בפרס בפסטיבל הסרטים של רוד איילנד
|-
|Sofia
|סופיה
|במאית, תסריטאית
|2018
|סרט באורך מלא, זכה בפרס התסריט הטוב ביותר בפסטיבל הקולנוע בקאן
|}

== קישורים חיצוניים ==

== הערות שוליים ==

קטגוריה:תסריטאיות
קטגוריה:במאיות קולנוע מרוקאיות
קטגוריה:מרוקאיות שנולדו ב-1984
הנסיך אויגן, דוכס נרקה

הנסיך אויגן, דוכס נרקה (בשוודית: Prins Eugén, hertig av Närke; 1 באוגוסט 1865 – 17 באוגוסט 1947) היה בנו של אוסקר השני, מלך שוודיה.

==קורות חייו ופועלו==
אויגן נולד ב-1 באוגוסט 1865 בארמון דרוטנינגהולם, סטוקהולם, לאוסקר, נסיך הכתר של שוודיה ולסופיה מנסאו, בתם של וילהלם, דוכס נסאו ופאולינה, נסיכת וירטמברג. אויגן אהב מאוד את הטבע בנורווגיה, וביקר לעיתים קרובות בכריסטיאניה, שם יצר קשר קרוב עם הציירים אריק ורנסקיאולד וגרהרד מונתה.

ב-21 בינואר 1904 קיבל אויגן את עיטור מסדר האריה הנורווגי, ובשנת 1905 הוצע לו כתר המלכות הנורווגי, אולם אביו התנגד שאחד מבניו יעלה לשלטון בנורווגיה.

לאחר סיום לימודיו בתיכון החל אויגן בלימודי האמנות, אולם אף על פי שנתמך בידי הוריו, הם לא הסכימו בקלות לעבודתו כצייר בשל מעמדו המלכותי. אויגן התמקד בעיקר בציור נופים והיה לאחד מציירי הנוף הבולטים בתקופתו. אויגן לא נישא מעולם, בשל נטייתו ההומוסקסואלית, וב-17 באוגוסט 1947 הוא מת בסטוקהולם.

ב-1945, לכבוד יום הולדתו ה-80 של הנסיך, יסד מלך שוודיה, גוסטב החמישי, את מדליית הנסיך אויגן המוענקת מדי שנה בשנה לאמנים בעלי השגים יוצאי דופן בתחומם.

==אילן יוחסין==

==קישורים חיצוניים==

* 

קטגוריה:בית ברנדוט
קטגוריה:אבירי מסדר הפיל
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:אבירי מסדר העיט השחור
קטגוריה:מקבלי אות לגיון הכבוד
קטגוריה:מסדר כוכב רומניה
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מעוטרי אות מסדר העיט האדום
קטגוריה:מעוטרי מסדר אוסמניה
קטגוריה:אנשי מלוכה להט"בים
קטגוריה:ילידי 1865
קטגוריה:נפטרים ב-1947
תעלומת הבית הנסתר

התעלומה של הבית הנסתר (אנגלית: The Mystery Of The Hidden House) הוא הספר השישי מתוך סדרת הספרים לילדים 'חבורת הבלשים והכלב' של הסופרת איניד בלייטון. הספר פורסם לראשונה בשנת 1948. 

== תקציר ==
פיפ, באטס, לארי ודייזי התבלבלו וחשבו כי ארנסט "ארן" גון, אחיינו של שוטר העיירה הוא לא אחר מחברם הטוב פרדריק בתחפושת. הם קראו לו בשם החיבה 'שמנמן' (Fatty) ובאטס אפילו נתנה לו את מתנת הכריסמס המיועדת אל פרדריק- מחברת מיוחדת שהכינה עם שמו עליה. עם זאת, כאשר ארן מספר זאת למר גון, שוטר העיירה, הוא חושש כי הילדים פותרים עוד תעלומה ומבקש מהוריהם לאסור עליהם לפתור עוד תעלומות. ארן מבקש מהילדים שוב ושוב לספר לו על התעלומה שהם פותרים והילדים בתגובה ממציאים תעלומות בדויות ומספרים לו אותן, הם מספרים לו על חוטפים וגנבים שנמצאים על גבעת חג המולד בתקווה שהוא יספר למר גון השוטר כדי שינסה לפתור את התעלומות השקריות. אחרי זאת הם מבקשים מארן ללכת אל הגבעה ולחקור אורות מרצדים הבוקעים ממנה (במציאות הילדים תכננו שלארי ופיפ יאירו את האורות ופרדריק יסתתר ויפחיד את ארן כאשר הוא יגיע למקום). בינתיים, מר גון מפחיד את ארן ומוציא ממנו את כל המידע על התעלומה והולך לבד לחקור את המקום. בלילה שבו מר גון יוצא לחקור, ארן מתחמק ויוצא לחקור אף הוא את הגבעה, ארן טועה בדרך ומגיע למקום שנקרא הארי הכסיל, שם הוא שומע קולות מסתוריים, צעדים ואף רואה אורות. ארן מספר לחבורה על המקרה. הילדים אינם מאמינים לו בהתחלה אך לאחר מכן הם מחליטים להתחיל לחקור. פרדריק מתלבש כמו ארן בשביל הכיף במהלך החקירה וכתוצאה מכך ארן נתפס ונלקח ל'הארי הכסיל'. באטס מציעה לפרדריק שארן יכול להיות שם, ופרדריק חוקר, עם פיפ ולארי שנגררו. ארן נמצא שם ופרדריק מבקש ממנו לחכות עד לבוקר הבא כדי שהולנד וכנופייתו ופיטר המשגיח יוכלו להילכד.  המפקח מאזין לסיפורו של פרדריק ושולח שש ניידות משטרה להארי הכסיל. ארן מוחזר בבטיחות ומבטיח לקרוע את השיר החצוף שפרדריק כתב על מר גון.

== הדמויות בסיפור ==
* באטס- הצעירה מתוך חבורת הבלשים והכלב
* פיפ- חבר בחבורת הבלשים והכלב
* לארי- המנהיג לשעבר של חבורת הבלשים והכלב
* דייזי- חברה בחבורת הבלשים והכלב
* פרדריק (פאטי)- מנהיג חבורת הבלשים והכלב
* באסטר- כלבו של פרדריק
* מר הולנד- בעל מוסך שהוא גם פושע
* מר פיטר- שומר השער של הארי הכסיל
* ארן גון- אחיינו של מר גון
* מר גון- השוטר המקומי בעיירה פיטרווד
* המפקח ג'נקס- חבר של חבורת הבלשים והכלב
* מר וגברת הילטון- הוריו של פיפ (פיליפ הילטון) ובאטס (אליזבת הילטון)

== הערות שוליים ==

קטגוריה:ספרי ילדים ונוער
קטגוריה:ספרי 1948
אגם פררה

אגם פָּרֶרָה או בריכת פררה (באנגלית: Parera Pond) הוא אגם מים מתוקים קטן הממוקם כ-2 קילומטרים דרומית לרכס אנדרוז, בעמק טיילור, בארץ ויקטוריה שבאנטארקטיקה.

==היסטוריה==
===מקור השם===
שמו של האגם ניתן לו על ידי הוועד הגאוגרפי של ניו זילנד בשנת 1988. 

המילה "פררה" משמעותה במאורית "ברווז בר". השם קיבל תוקף רשמי ב-24 ביוני 2004.

==לקריאה נוספת==
<div class="mw-content-ltr">• W. Andrew Jackson, Alfonso F. Davila, Nubia Estrad, W. Berry Lyons, John D. Coates, John C. Priscu, [http://www.montana.edu/priscu/documents/Publications/JacksonEtAl2012Perchlorate.pdf Perchlorate and chlorate biogeochemistry in ice-covered lakes of the McMurdo Dry Valleys, Antarctica], P 22</div>

<div class="mw-content-ltr">• RUTH C. HEINDEL, ANGELA M. SPICKARD, and ROSS A. VIRGINIA, [http://www.ncaor.gov.in/files/Science_News/Antarctic%20news-17-03-17.pdf Landscape-scale soil phosphorus variability in the McMurdo Dry Valleys], Antarctic Science (2017), P 4</div>

<div class="mw-content-ltr">• Aneliya Sakaeva, [https://web.archive.org/web/20181024232121/https://scholar.colorado.edu/cgi/viewcontent.cgi?referer=https%3A%2F%2Fwww.google.co.il%2F&httpsredir=1&article=1020&context=envs_gradetds Ecology and Biogeography of Freshwater Diatoms in Ponds of McMurdo Dry Valleys and Parts of the Ross Island], (2014). Environmental Studies Graduate Theses & Dissertations. 20.</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17661 אגם פררה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=114076 אגם פררה] באתר הגאזט האנטארקטי של ממשלת אוסטרליה
* [https://www.adam.antarcticanz.govt.nz/nodes/view/19003 אגם פררה] באתר הגאזט האנטארקטי של ממשלת ניו זילנד
* [http://huey.colorado.edu/diatoms/waterbodies/waterbody_summary.php?pageNum_rs_waterbodies=39&totalRows_rs_waterbodies=58&waterbody_ID=49 אגם פררה] באתר האגמים המתוקים של אנטארקטיקה
* [https://geografiainfo.es/nombres_geograficos/antname.php?uni=17661&fid=antgeo_127 תצלום לוויין]

==הערות שוליים==

פררה
הנסיך אריק, דוכס וסטמנלנד

הנסיך אריק, דוכס וסטמנלנד (בשוודית: Prins Erik, hertig av Västmanland; 20 באפריל 1889 – 20 בספטמבר 1918), היה נסיך שוודי ובנו של גוסטב החמישי, מלך שוודיה.

==ביוגרפיה==
אריק נולד ב-20 באפריל 1889 בארמון סטוקהולם, סטוקהולם, לגוסטב החמישי, מלך שוודיה ולויקטוריה, נסיכת באדן, בתם של פרידריך הראשון, הדוכס הגדול של באדן ולואיזה, נסיכת פרוסיה, ועם לידתו הוענק לו התואר דוכס וסטמנלנד. אריק סבל מחולי אפילפסיה וממוגבלות שכלית התפתחותית, כתוצאה מפגיעה בלידה, למרות שהיה ילד יפה תואר ובריא מבחינה גופנית.

בשל מצבו, רק לעיתים נדירות הוא נראה בציבור והוא חי חיים שקטים, הרחק מן העין הציבורית, בדומה לחייו של ג'ון, נסיך הממלכה המאוחדת. מאחר שהיה חבר במשפחת המלוכה, הוא היה נוכח בתצלומים רשמיים מלכותיים, אך לא היו לו משימות רשמיות. בשנים 1907–1909 נבנה עבורו בית מגורים הרחק מהעין הציבורית ביורשהולם, צפונית לסטוקהולם. כל שבועיים הותר לאריק טיול לבירה, שבמהלכו הוא נראה לפעמים באופרה, ואלה היו הפעמים היחידות שהיה נראה בציבור, למעט צילומים רשמיים.

בשנת 1917 הוא התלונן על כך שהוא נאלץ לחיות בבידוד כזה, והוחלט כי עליו להתגורר קרוב יותר לסטוקהולם. 

הוא מת ממגפת השפעת הספרדית ב-20 בספטמבר 1918 בארמון דרוטנינגהולם.

==אילן יוחסין==

==קישורים חיצוניים==

* 

קטגוריה:בית ברנדוט
קטגוריה:ילידי 1889

קטגוריה:נפטרים ב-1918
גיל עופר

גיל עופר (נולד ב-15 ביולי 1976) הוא ג'ודוקא עבר ישראלי שהתחרה באולימפיאדת סידני 2000, ומאמן בנבחרת הגברים של ישראל בג'ודו.

==קריירה==
עופר זכה במדליית זהב במכביה החמש-עשרה (1997) לאחר שניצח בגמר את ולדימיר אמונוב מלטביה. שנה לאחר מכן הוא זכה בטורניר 'British Open' בברמינגהאם כאשר ניצח בגמר את ירון שמש הישראלי.

בשנת 1999 עופר זכה במספר מדליות בתחרויות בינלאומיות. בפברואר הוא זכה במדליית ארד בטורניר 'A-tournament Sofia', באפריל הוא זכה במדליית כסף בטורניר ה-'British Open' בברמינגהאם ובאוגוסט הוא זכה במדליית כסף בטורניר 'A-Tournament Minsk'. בשנת 2000 הוא זכה בשלוש מדליות בתחרויות בינלאומיות. בפברואר הוא זכה במדליית זהב בטורניר 'A-tournament Sofia' כשניצח בגמר את דניאל פרננדס הצרפתי, במרץ זכה במדליית ארד בטורניר 'Polish Open' בוורשה ובאוגוסט הוא שוב זכה במדליית זהב בטורניר מסוג 'A-Tournament' היוקרתי במינסק.

עופר השתתף באולימפיאדת סידני 2000 והתחרה בקטגוריית המשקל עד 73 ק"ג. בקרב הראשון הוא הפסיד לטיאגו קמילו הברזילאי שלאחר מכן זכה במדליית הכסף ונשר לקרבות בית הניחומים שם הפסיד לנורדין יאגובי האלג'יראי.

==חיים אישיים==
עופר הוא בן דודו של הסייף האולימפי האמריקאי תמיר בלום .

==קישורים חיצוניים==

* [https://www.judoinside.com/judoka/7610/Gil_Offer/judo-career גיל עופר] באתר JudoInside

==הערות שוליים==

קטגוריה:ג'ודוקא ישראלים
קטגוריה:משתתפים ישראלים באולימפיאדת סידני (2000)
קטגוריה:אלופי המכביה: ג'ודוקא
קטגוריה:ג'ודוקא באולימפיאדת סידני (2000)
קטגוריה:ישראלים שנולדו ב-1986
מחוז וילנה-טרוקי

מחוז וילנה-טרוקי (בפולנית: Powiat wileńsko-trocki, פוביאט וילנסקו-טרוצקי; בליטאית: Vilniaus-Trakų apskritis, וילניוס-טרקאי אפסקריטיס) הוא יחידה היסטורית בחלוקה המנהלית של פולין, אחד משמונה המחוזות שהרכיבו את פרובינציית וילנה ההיסטורית , בתקופת הרפובליקה הפולנית השנייה.

המחוז תוכנן בשנים 1923 ו-1924, והוכרז רשמית ב-22 בדצמבר 1925, ממיזוג של תתי-המחוז הישנים של פלך וילנה: וילנה וטרוקי . המחוז נשלט ממשרדי המושל שהיו ממוקמים ברחוב סולאץ' (Sołacz) 3 בווילנה גופה, וכלל 17 גמינות, 2 ערים ו-12 עיירות.

באוקטובר 1939, עם מסירת וילנה לליטאים בידי הצבא האדום שכבש אותה קודם לכן במהלך פלישת ברית המועצות לפולין ובהתאם להסכם ריבנטרופ–מולוטוב, בוטל מחוז וילנה-טרוקי וחדל מלהתקיים.

כיום נכלל שטח המחוז בתחומי ליטא בחלק המזרחי של המדינה, ורובו כלול במחוז וילנה במתכונתו הנוכחית, שאינה בעלת משמעות מנהלית ממשית.

הערים המרכזיות בשטח המחוז הן: וילנה, טרוקי ונאויואי וילניה .

קטגוריה:קצרמר גאוגרפיה של ליטא
קטגוריה:מדינות וטריטוריות שהתפרקו ב-1939
קטגוריה:הרפובליקה הפולנית השנייה
דודי תירם

דוד (דודי) תירם (נולד ב-16 בספטמבר 1993) הוא כדורגלן ישראלי המשחק בעמדת הבלם בהפועל חדרה.

==קריירה==
תירם החל לשחק כדורגל בקבוצת הילדים של הפועל פרדסיה, וכשהיה בן 13 הצטרף למחלקת הנוער של מכבי נתניה ואף שימש כקפטן קבוצת הנוער. בינואר הושאל תירם למ.ס. כפר קאסם מליגה א', וב-29 בינואר ערך את הופעת הבכורה שלו, בהפסד 1–2 לבני סכנין במסגרת גביע המדינה. ב-21 במרץ 2014 הבקיע תירם את שער הבכורה שלו בקריירה, בניצחון 2–0 על מכבי באר יעקב. לקראת עונת 2014/2015 חתם תירם במכבי קריית גת, העולה החדשה לליגה הלאומית, במדיה ערך 33 הופעות ליגה, בהן כבש שלושה שערים, והעפיל עם הקבוצה לפלייאוף העליון.

בקיץ חזר תירם למכבי נתניה, וב-16 באוגוסט 2015 ערך את הופעת הבכורה שלו בקבוצה הבוגרת של המועדון, בניצחון 2–0 על הפועל באר שבע במסגרת גביע הטוטו. שישה ימים לאחר מכן ערך את הופעת הבכורה שלו בליגת העל, בהפסד 0–1 למכבי פתח תקווה במסגרת המחזור הראשון של עונת 2015/2016. לאחר המשחק חתם תירם בהפועל רעננה, ובמדיה ערך בעונה זו 14 הופעות בליגת העל. ביולי חתם תירם בהפועל רמת גן מהליגה הלאומית, ובעונת 2016/2017 כבש במדיה שלושה שערים ב-34 הופעות ליגה.

לקראת עונת 2017/2018 חזר תירם למכבי נתניה. ב-21 בינואר 2018 הבקיע את שער הבכורה שלו בליגת העל, בתיקו 1–1 נגד מכבי פתח תקווה, ואת העונה הוא סיים עם שער אחד ב-20 הופעות, וסייע לקבוצה להעפיל לפלייאוף העליון.

את עונת המשחקים 2019/2018 פתח מצוין; מעמדת הבלם כבש ארבעה שערים לזכות קבוצתו.

ב-28 ביוני 2019 חתם תירם לשנתיים בקבוצת אסטרה ג'יורג'יו מליגת העל הרומנית. ב-13 ביולי ערך את הופעת הבכורה שלו בליגה, ואף כבש שער בכורה. ב-31 ביולי 2019, לאחר משחק אחד בלבד, החליט תירם לעזוב את הקבוצה, בשל בעיות תקציביות אליהן נקלעה הקבוצה.

ב-27 באוגוסט 2019 חתם ל-3 שנים במועדון ספורט אשדוד. ב-10 בנובמבר 2019 ערך את הופעת הבכורה שלו בקבוצה בהפסד הליגה 0–2 לבני יהודה, אך הוחלף כעבור 18 דקות מהפתיחה בשל פציעה.

ב-11 בפברואר 2021 חזר תירם להפועל רעננה מהליגה הלאומית וחתם עד לסוף העונה.

בקיץ תירם חתם בהפועל רמת השרון.

ב-4 ביולי 2024 חתם תירם לעונה אחת בהפועל חדרה.

==קישורים חיצוניים==

* 

==הערות שוליים==

קטגוריה:בלמי כדורגל ישראלים
קטגוריה:כדורגלני מכבי נתניה
קטגוריה:כדורגלני מועדון ספורט כפר קאסם
קטגוריה:כדורגלני מכבי קריית גת
קטגוריה:כדורגלני הפועל רעננה
קטגוריה:כדורגלני הפועל רמת גן
קטגוריה:כדורגלני אסטרה ג'יורג'יו
קטגוריה:כדורגלני מועדון ספורט אשדוד
קטגוריה:כדורגלני הפועל רמת השרון
קטגוריה:כדורגלני הפועל חדרה
קטגוריה:כדורגלנים ישראלים ברומניה
קטגוריה:פרדסיה: אישים
קטגוריה:ישראלים שנולדו ב-1993
פרידריך השלישי, רוזן תורינגיה

פרידריך השלישי, רוזן תורינגיה (בגרמנית: Friedrich III. der Strenge; 14 בדצמבר 1332 - 21 במאי 1381) היה רוזן תורינגיה ומרקיז מייסן.

==ביוגרפיה==
פרידריך נולד ב-14 בדצמבר 1332 בדרזדן, והיה בנם של פרידריך השני, מרקיז מייסן ומתילדה מבוואריה, מרקיזת מייסן, בתם של לודוויג הרביעי, קיסר האימפריה הרומית הקדושה וביאטריקס משלזיה.

בשנת 1349 מת אביו, ופרידריך ירש את רוזנות תורינגיה ומרקיזות מייסן במשותף עם אחיו וילהלם, בלתזר ולודוויג (בישוף במברג). בשנת 1368 החלו האחים לשלוט במשותף בכל הנחלות, אולם בשנת 1379 הם חילקו את רכושם. לאחר מותו של פרידריך באלטנבורג ב-21 במאי 1381, חולקה מייסן בין שלושת בניו, בעוד תורינגיה עברה לאחיו, ולאחר מכן לאחיינו, פרידריך הרביעי, רוזן תורינגיה, ולאחר מותו של פרידריך הרביעי לנכדו של פרידריך, פרידריך השני, הנסיך הבוחר מסקסוניה.

== משפחתו ==
פרידריך התחתן עם קתרינה מהנברג בתם של היינריך השמיני, רוזן הנברג-שלויזינגן ויודית מברנדנבורג-זלצוודל, ממנה היו לו ארבעה בנים:
* פרידריך ממייסן (מת ב-1350)
* פרידריך הראשון, הנסיך הבוחר מסקסוניה (1370–1428)
* וילהלם השני, מרקיז מייסן (1371–1425)
* גאורג, מרקיז מייסן (1380–1401)

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| פרידריך השלישי, רוזן תורינגיה בית וטין נולד:14 בדצמבר 1332 מת:21 במאי 1381
|-
| rowspan="2" align="center"| פרידריך השני
| rowspan="1" align="center"| מרקיזות מייסן 1349–1381
| rowspan="1" align="center"| בלתזר
|-
| rowspan="1" align="center"| רוזנות תורינגיה 1349–1381
| rowspan="1" align="center"| וילהלם השני ופרידריך הרביעי
|}

קטגוריה:בית וטין
קטגוריה:ילידי 1332
קטגוריה:נפטרים ב-1381
זהות ונדרמונד

בקומבינטוריקה, זהות ונדרמונד (או קונבולוציית ונדרמונד) היא הזהות הבאה עבור מקדמים בינומיים:
:<math>\sum_{j\,=\,0}^k\binom{m}{j}\binom{n}{k-j}=\binom{m+n}{k}</math>
הזהות נקראת על שם אלכסנדר ונדרמונד (1772), אף שהייתה ידועה כבר ב-1303 למתמטיקאי הסיני צ'ו שיצ'י .

לזהות זו הכללות רבות, וביניהן:
:<math>\sum_{k_1\,+\,\cdots\,+\,k_p\,=\,k}\binom{n_1}{k_1}\cdots\binom{n_p}{k_p}=\binom{n_1+\cdots+n_p}{k}</math>

==הוכחה==
===קומבינטורית===
יהיו <math>n</math> כדורים אדומים ו-<math>m</math> כדורים שחורים.
אגף ימין של הזהות מונה כמה דרכים ניתן לבחור <math>k</math> כדורים מתוך <math>n+m</math> הכדורים.
הביטוי המסוכם באגף שמאל מונה כמה דרכים ניתן לבחור את <math>k</math> הכדורים האלו כאשר <math>j</math> מתוכם שחורים והשאר אדומים; אך הסכום מאפשר ל-<math>j</math> לקבל ערך כלשהו, כך ששני האגפים סופרים את אותה הקבוצה.

===באמצעות פונקציות יוצרות===
:<math display=block>\begin{align}\sum_{k\,=\,0}^{m\,+\,n}{\color{red}\binom{m+n}{k}}x^k&=(1+x)^{m+n}=(1+x)^m(1+x)^n\\&=\left[\sum_{a\,=\,0}^m\binom{m}{a}x^a\right]\left[\sum_{b\,=\,0}^n\binom{n}{b}x^b\right]\\&=\left[\binom{m}{0}+\binom{m}{1}x+\cdots+\binom{m}{m-1}x^{m-1}+\binom{m}{m}x^m\right]\left[\binom{n}{0}+\binom{n}{1}x+\cdots+\binom{n}{n-1}x^{n-1}+\binom{n}{n}x^n\right]\\&=\binom{m}{0}\binom{n}{0}+\left[\binom{m}{0}\binom{n}{1}+\binom{m}{1}\binom{n}{0}\right]x+\cdots+\left[\binom{m}{m-1}\binom{n}{n}+\binom{m}{m}\binom{n}{n-1}\right]x^{m+n-1}+\binom{m}{m}\binom{n}{n}x^{m+n}\\&=\sum_{k\,=\,0}^{m\,+\,n}\left(\,{\color{red}\sum_{r\,=\,0}^k\binom{m}{r}\binom{n}{k-r}}\right)x^k\end{align}</math>

===באינדוקציה===
<math>\begin{alignat}{1}\sum_{j\,=\,0}^k\binom{m}{j}\binom{n}{k-j}
& =\sum_{j\,=\,0}^k\frac{k-j}{k}\binom{m}{j}\binom{n}{k-j}+\sum_{j\,=\,0}^k\frac{j}{k}\binom{m}{j}\binom{n}{k-j}\\
&=\sum_{j\,=\,0}^{k-1}\frac{n-k+j+1}{k}\binom{m}{j}\binom{n}{k-j-1}+\sum_{j\,=\,1}^k\frac{m-j+1}{k}\binom{m}{j-1}\binom{n}{k-j}\\
&=\sum_{j\,=\,0}^{k-1}\frac{n-k+j+1}{k}\binom{m}{j}\binom{n}{k-j-1}+\sum_{j\,=\,0}^{k-1}\frac{m-j}{k}\binom{m}{j}\binom{n}{k-j-1}\\
&=\sum_{j\,=\,0}^{k-1}\frac{m+n-k+1}{k}\binom{m}{j}\binom{n}{k-j-1}\\
&=\frac{m+n-k+1}{k}\sum_{j\,=\,0}^{k-1}\binom{m}{j}\binom{n}{k-j-1}\\
&=\frac{m+n-k+1}{k}\binom{n+m}{k-1}\\
&= \frac{(m+n-k+1)(m+n)!}{k(k-1)!(m+n-k+1)!}\\
&=\frac{(m+n)!}{k!(m+n-k)!}
=\binom{m+n}{k}
\end{alignat}</math>

==קישורים חיצוניים==
* 

קטגוריה:קומבינטוריקה
קטגוריה:משפטים בקומבינטוריקה
ונדרמונד
קטגוריה:הוכחות
Joyful Jukebox Music

Joyful Jukebox Music הוא אלבום אוסף של חמישיית הג'קסונים שיצא בחברת מוטאון. האלבום יצא לאור אחרי שהלהקה כבר עזבה את החברה וחתמה בחברת אפיק רקורדס. האלבום מכיל מקבץ משירי הלהקה שהוקלטו בין השנים 1972–1975 במהלך הקלטות האלבומים Skywriter, G.I.T.: Get It Together, Dancing Machine ו-Moving Violation.

האלבום "Joyful Jukebox Music", כמו גם האלבום "Boogie", הופץ לתקופה קצרה בלבד ונחשב לאחד האלבומים הנדירים של הלהקה. בשנת 2001 הוציאה מוטאון גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". גרסה זאת יצאה ב-5,000 עותקים בלבד.

==רשימת השירים==

==קישורים חיצוניים==

==הערות שוליים==

קטגוריה:אלבומי חמישיית הג'קסונים
קטגוריה:אלבומי אוסף באנגלית
קטגוריה:אלבומי חברת מוטאון
קטגוריה:אלבומי אוסף של חמישיית הג'קסונים
אירית עירית

אירית עירית הוא סרט קומדיה רומנטית ישראלי משנת 1985 בבימויו של נפתלי אלטר שכתב את התסריט ביחד עם אסי דיין.
התסריט שכתב נפתלי אלטר מבוסס על סיפור מאת אשתו אירית אלטר, ועירית ריזילי אשתו של חברו אושיק לוי.

העלילה היא אודות שתי שכנות בעלות שם דומה, המקנאות אחת בגורל השנייה. האחת נשואה לא באושר והאחרת חופשייה אך מחפשת חיי משפחה יציבים, ולבסוף הן מתחלפות בתפקידיהן.

==תקציר העלילה==
אירית שור (אירית אלטר) נשואה לד"ר בני שור (חנן גולדבלט), כירורג בבית חולים ולהם שני ילדים: רוני (רוני פינקוביץ'), תלמיד בבית ספר תיכון ודפנה (מיכל עובדיה). היא עקרת בית מסורה למשפחתה וחושדת כל הזמן בבעלה שבוגד בה.

מול דירתם גרה עירית כץ (ליאורה גרוסמן), עורכת דין רווקה ומשוחררת שמחליפה גברים לעיתים קרובות. בני ורוני נוהגים להציץ בחשאי למקלחת שלה בעת שהיא מתקלחת.

אירית מקנאה באורח החיים של עירית ומנסה ללמוד קצת ממנה, אך מגלה שאינה יכולה לשאת את המחשבה שתבגוד בבעלה. לאחר ששמשון (אריה צ'רנר), עבריין משוחרר, חודר לדירתה של עירית שייצגה אותו ומתוודה על אהבתו אליה, נקרא בני לעזור לה לסלק אותו על ידי התחזות לחבר שלה איתו היא עתידה להתחתן. לאחר ששמשון מסתלק, נשאר בני בביתה אך אירית מפתיעה אותו ומונעת מהשניים להמשיך בבילוי במיטה.

אירית המתוסכלת מבקשת מעירית שתכיר לה גברים. לאחר ניסיון כושל מסדרת לה עירית פגישה עם עו"ד וינשטיין (יוסי וירז'נסקי) אך אירית טועה ונכנסת לרכב לא נכון בו נוהג אריק (דב גליקמן). היא אומרת לו שאינה זונה אלא רוצה לממש צורך לשכב עם גבר מחוץ לנישואים. אריק מסכים כאשר הוא מתוודה בפניה שגם הוא נשוי, ומעוניין באותו דבר. שניהם נכנסים לחדר במלון ומקיימים סקס נלהב.

אירית משתפת בחוויותיה את עירית וממשיכה להיפגש עם גברים תוך הסוואה שהיא בחוג ציור. עירית מתייאשת מהגברים הסובבים אותה ורוצה חיים יציבים.

כעבור מספר שנים מתחלפים התפקידים - עירית מתחתנת עם ד"ר שור ומטפלת במשפחתו ובצאצא המשותף שלהם ואירית עוברת לדירתה, חיה חיים חפשיים ומחליפה גברים מדי פעם.

כעת ד"ר שור נוהג להציץ לחדר המקלחת הסמוך אל אשתו לשעבר המתקלחת...

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| חנן גולדבלט || ד"ר בני שור
|-
| אירית אלטר || אירית שור
|-
| ליאורה גרוסמן || עו"ד עירית כץ
|-
| רוני פינקוביץ' || רוני שור
|-
| מיכל עובדיה || דפנה שור
|-
| דב גליקמן || אריק
|-
| גידי גוב || מדריך טיולים
|-
| אריה צ'רנר || שמשון 
|-
| יוסי וירז'נסקי || עו"ד וינשטיין
|}

==קישורים חיצוניים==

קטגוריה:סרטים ישראליים משנת 1985
קטגוריה:סרטים בעברית
קטגוריה:סרטי קומדיה רומנטית ישראליים
קטגוריה:סרטים ישראליים
* ביקורת